Philip Henrik Hansteen

Philip Henrik Hansteen (1817–1911) var en jurist fra Moss. Han endte sin karriere som assessor i Høyesterett. 

Etter cand.jur. i 1840 var han edsvoren fullmektig i Moss, hos sorenskriveren der. Her dømte han Ole Mand til gapestokk, slik at Henrik Wergeland skrev «Et eventyr om Gabestokken i Mosseby og Borresogn, som begynder langt henne i Tiden». Ole Mand tjente godt på avstraffelsen og stokken ble nedlagt i 1848.  Fra 1854 var han sorenskriver i Elverum, flyttet til Solør i 1869.  Efter ti år i Solør ble han i 1879 assessor i høyesterett, som i dag tilsvarer høyesterettsdommer.

Hansteen ble utnevnt til ridder av St. Olavs Orden i 1879, og forfremmet til kommandør av 1. klasse den 21. januar 1890.

Han var sønn av Nils Lynge Hansteen (1782–1861) og Petronelle Clementinsdater (1787–1829). Faren var tollinspektør av slekten Hansteen. Av hans søsken ble Agathon Bartholomæus Hansteen (1812–95) sogneprest i Selbu, mens Christopher Hansteen også var dommer i Høyesterett. Selv giftet Philip seg i 1847 med ei Jacoba Krumm (1814–93).

Referanser

 Eksterne lenker 
 lokalhistoriewiki.no om Philip Henrik Hansteen

Kategori:Sorenskrivere
Kategori:Norske høyesterettsdommere
Kategori:Kommandører med stjerne av St. Olavs Orden
Kategori:Personer fra Moss kommune